ΟΔΗΓΙΑ ΤΗΣ ΕΠΙΤΡΟΠΗΣ της 1ης Ιουλίου 1982 περί προσαρμογής στην τεχνική πρόοδο της οδηγίας 76/765/ΕΟΚ του Συμβουλίου περί προσεγγίσεως των νομοθεσιών των Κράτών μελών των αναφερομένων στα αλκοολόμετρα και αραιόμετρα αλκοόλης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 17,

Εκτιμώντας:

ότι μετά τη θέσπιση της οδηγίας 76/765/ΕΟΚ(2) έχουν υιοθετηθεί νέες τεχνικές στον τομέα των θερμομέτρων που χρησιμοποιούνται για τον προσδιορισμό του αλκοομετρικού βαθμού (αλκοολικού τίτλου) και ότι, κατά συνέπεια, συντρέχει λόγος τροποποιήσεως της εν λόγω οδηγίας-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το κείμενο του σημείου 9 του παραρτήματος της οδηγίας 76/765/ΕΟΚ αντικαθίσταται σύμφωνα με το παράρτημα της παρούσας οδηγίας.

Άρθρο 2

Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία, την 1η Μαΐου 1983.

Ενημερώνουν αμέσως περί αυτού την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, την 1η Ιουλίου 1982.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 202 της 6. 9. 1971, σ. 1.

(2) ΕΕ αριθ. L 262 της 27. 9. 1976, σ. 143.

ΠΑΡΑΡΤΗΜΑ

9. ΘΕΡΜΟΜΕΤΡΑ ΧΡΗΣΙΜΟΠΟΙΟΥΜΕΝΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΑΛΚΟΟΛΟΜΕΤΡΙΚΟΥ ΒΑΘΜΟΥ (ΑΛΚΟΟΛΙΚΟΥ ΤΙΤΛΟΥ)

9.1. Θερμόμετρα ενσωματωμένα στο όργανο που χρησιμοποιείται για τον προσδιορισμό του αλκοολομετρικού βαθμού

Αν το όργανο που χρησιμοποιείται για τον προσδιορισμό του αλκοολομετρικού βαθμού ανήκει στην κατηγορία II ή III, είναι δυνατή η ενσωμάτωση σε αυτό ενός θερμομέτρου τύπου διαστολής υδραργύρου με περίβλημα εξ υάλου.

9.1.1. Το θερμόμετρο είναι βαθμονομημένο κατά 0,1 oC, 0,2 oC ή 0,5 oC και είναι δυνατόν να μην περιλαμβάνει τη διαβάθμιση 0 oC.

9.1.2. Το ελάχιστο μήκος της βαθμίδας (απόσταση μεταξύ δύο διαδοχικών χαραγών) είναι:

0,8 mm για τα θερμόμετρα που είναι βαθμονομημένα κατά 0,1 oC και 0,2 oC,

1,0 mm για τα θερμόμετρα που είναι βαθμονομημένα κατά 0,5 oC.

9.1.3. Το πάχος των χαραγών δεν πρέπει να είναι μεγαλύτερο του ενός πέμπτου του μήκους της βαθμίδας.

9.1.4. Το μέγιστο ανεκτό σφάλμα είναι:

+- 0,10 oC για τα θερμόμετρα είναι βαθμονομημένα κατά 0,1 oC,

+- 0,20 oC για τα θερμόμετρα είναι βαθμονομημένα κατά 0,2 0C ή 0,5 oC.

9.1.5. Κατά τον αρχικό έλεγχο ΕΟΚ, το σφάλμα του ενσωματωμένου θερμομέτρου προσδιορίζεται σε τρία τουλάχιστον σημεία της εκτάσεως της κλίμακας.

9.2. Θερμόμετρα μη ενσωματωμένα στο όργανο προσδιορισμού του αλκοολομετρικού βαθμού

9.2.1. Αν το όργανο που χρησιμοποιείται για τον προσδιορισμό του αλκοολομετρικού βαθμού ανήκει στην κατηγορία I, το χρησιμοποιούμενο με αυτό το όργανο θερμόμετρο είναι:

- είτε τύπου μεταλλικής αντιστάσεως, το οποίο επιτρέπει τον προσδιορισμό της θερμοκρασίας του υδατοαλκοολικού μίγματος εντός των ορίων των μεγίστων ανεκτών σφαλμάτων +- 0,10 oC,

- είτε τύπου διαστολής υδραργύρου με περίβλημα εξ υάλου, βαθμονομημένο κατά 0,1 oC ή 0,5 oC.

Τα θερμόμετρα υδραργύρου πρέπει να περιλαμβάνουν τη διαβάθμιση 0 oC, ενώ το ελάχιστο μήκος της βαθμίδας είναι 0,8 mm και το πάχος των χαραγών δεν πρέπει να είναι μεγαλύτερο του ενός πέμπτου του μήκους της βαθμίδας.

Το μέγιστο ανεκτό σφάλμα είναι της τάξεως +- 1 βαθμίδας.

9.2.2. Αν το όργανο που χρησιμοποιείται για τον προσδιορισμό του αλκοολομετρικού βαθμού ανήκει στην κατηγορία II ή III, το χρησιμοποιούμενο θερμόμετρο είναι τύπου διαστολής υδραργύρου με περίβλημα εξ υάλου.

9.2.2.1. Το θερμόμετρο είναι βαθμονομημένο κατά 0,1 oC, 0,2 oC ή 0,5 oC.

Περιλαμβάνει τη διαβάθμιση 0 oC.

9.2.2.2. Το ελάχιστο μήκος της βαθμίδας είναι:

0,8 mm για τα θερμόμετρα που είναι βαθμονομημένα κατά 0,1 oC ή 0,2 oC,

1,0 mm για τα θερμόμετρα που είναι βαθμονομημένα κατά 0,5 oC.

9.2.2.3. Το πάχος των χαραγών δεν πρέπει να είναι μεγαλύτερο του ενός πέμπτου του μήκους της βαθμίδας

9.2.2.4. Το μέγιστο ανεκτό σφάλμα είναι:

+- 0,10 oC για τα θερμόμετρα είναι βαθμονομημένα κατά 0,1 oC,

+- 0,20 oC για τα θερμόμετρα είναι βαθμονομημένα κατά 0,2 oC ή 0,5 oC.